Verdenskrig og Insektbekæmpelse. 
En Oversigt over insekternes Rolle 
som Smittespredere med særligt Henblik 
paa Forholdene under Krigen 
1914—1919. 
Af 
A. Norgaard. 
En af de talrige Opgaver, der foreligger under en Ver- 
denskrig, er en rationel Bekæmpelse af de smitsomme Far- 
soter, som erfaringsmæssigt følger i Krigens Spor. 
Da en stor Del af disse Sygdomme skyldes en Over- 
førelse af Sygdommens Smitstof fra Menneske til Menneske 
ved Insekter, — dels ved direkte Indpodning af Smitte- 
kimene, som det er Tilfældet, hvor Lidelsen foranlediges 
ved Stik af blodsugende Insekter (Myg, Fluer og Utoj), 
og dels ved mere tilfældig Overførelse ved Infektion 
af Fødemidler, Drikkevand o. a. (f. Eks. Fluer), — har Stu- 
diet af Udbredelsesmulighederne og Betingelserne for In- 
fektion med smitsomme Sygdomme medført, at der er 
iværksat en Række hygiejniske Bestræbelser for at umulig- 
gøre eller hæmme Udviklingen af de smitteoverførende In- 
sekter. 
Der skal i det følgende gøres Rede for de vigtigste 
af disse Sygdomme, for saa vidt de angriber Mennesker, 
for de Veje, Smitten gaar, samt for de Midler, hvormed 
de forebygges og modvirkes. 
